CELEX: 62013TN0348
Language: fi
Date: 2013-07-03 00:00:00
Title: Asia T-348/13: Kanne 3.7.2013 — Kadhaf Al Dam v. komissio

12.10.2013   
            
            
               FI
            
            
               Euroopan unionin virallinen lehti
            
            
               C 298/8
            
         Kanne 3.7.2013 — Kadhaf Al Dam v. komissio
   (Asia T-348/13)
   2013/C 298/13
   Oikeudenkäyntikieli: ranska
   
      Asianosaiset
   
   
      Kantaja: Ahmed Mohammed Kadhaf Al Dam (Kairo, Egypti) (edustaja: asianajaja H. de Charette)
   
      Vastaaja: Euroopan komissio ja Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, ettei häneen voida soveltaa
               
                           —
                        
                        
                           Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta 22.4.2013 annettua päätöstä 2013/182 siltä osin kuin siinä ei poisteta kantajan nimeä päätöksen 2011/137/YUTP liitteistä II ja IV
                        
                     
                           —
                        
                        
                           Libyan tilanteen johdosta määrättävistä rajoittavista toimenpiteistä 28.2.2011 annettua päätöstä 2011/137/YUTP siltä osin kuin kantajan nimi sisältyy sen liitteisiin II ja IV
                        
                     
                           —
                        
                        
                           Libyan tilanteen johdosta määrättävistä rajoittavista toimenpiteistä 2.3.2011 annettua Euroopan unionin neuvoston asetusta N:o 204/2011 siltä osin kuin kantajan nimi sisältyy sen liitteeseen III
                        
                     
         
               —
            
            
               velvoittamaan neuvoston ja komission maksamaan symbolisen yhden euron vahingonkorvauksen
            
         
               —
            
            
               velvoittamaan neuvoston ja komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu perusoikeuksien loukkaamiseen, jakautuu neljään osaan, jotka koskevat
               
                           —
                        
                        
                           kantajan puolustautumisoikeuksien loukkaamista, koska kantajaa ei ole kuultu ennen häneen kohdistuvien rajoittavien toimenpiteiden toteuttamista
                        
                     
                           —
                        
                        
                           sitä, ettei kanteen kohteena olevia toimia ole ilmoitettu kantajalle huolimatta siitä, että hänen osoitteensa oli viranomaisten tiedossa
                        
                     
                           —
                        
                        
                           perustelujen puuttumista, koska ne perustelut, jotka kanteen kohteena olevissa toimissa on esitetty kantajan osalta toteutettujen toimien tueksi, eivät liity Libyassa kyseisenä hetkenä vallinneeseen tilanteeseen tai tavoiteltuihin päämääriin
                        
                     
                           —
                        
                        
                           kuulemisen pitämättä jättämistä.
                        
                     
         
               2)
            
            
               Toinen kanneperuste, joka perustuu omaisuudensuojan loukkaamiseen, jakautuu kahteen osaan, jotka koskevat
               
                           —
                        
                        
                           sitä, etteivät kantajan osalta toteutetut toimet ole yleisesti hyödyllisiä tai yleisen edun mukaisia, koska kantaja ei enää ole tekemisissä Libyan hallituksen kanssa
                        
                     
                           —
                        
                        
                           oikeusvarmuuden puuttumista.